Cohanas populære vandafvisende taske til sy-, hækle- og strikkegrej er nu lavet i denne vanvittig fine mini version for at fejre taskens 7-års fødselsdag. Ligesom den originale taske har mini-udgaven en fin kvast og fire udvendige lommer. Udover at tasken er helt utrolig sød, er den super anvendelig til at opbevare småt tilbehør i, så du har styr på dit (mini) grej. Eller briller! Den er fantastisk til briller. Stoffet er vandafvisende og stærkt, og jo mere du bruger tasken, jo smukkere bliver det unikke tekstil. Japanske Cohana er kendt for lokalt kvalitetshåndværk med stor æstetisk sans og fem signaturfarver.